
गीताप्रेस, गोरखपुर 


॥ ३% श्रीपरमात्मने नमः ॥ 


भगवान्‌ श्रीजानकीनाथकी 
आारती 


३ जय जानकिनाथा, हो प्रभु जय श्री रघुनाथा। 
दोऊ कर जोड़े विनवौं, प्रभु मेरी सुनो बाता॥ ३५॥ 
तुम रघुनाथ हमारे, प्राण पिता माता। 
तुम हो सजन सँगाती, भक्ति मुक्ति दाता॥ ३७ ॥ 
चौरासी प्रभु फन्द छुड़ावो, मेटो यम त्रासा। 
निश दिन प्रभु मोहि राखो, अपने संग साथा॥ ३०॥ 
सीताराम लक्ष्मण भरत शत्रुहन, संग चारौं भेया। 
जगमग ज्योति विराजत, शोभा अति लहिया॥ ३»॥ 
हनुमत नाद बजावत, नेवर ठुमकाता। 
कंचन थाल आरती, करत कौशल्या माता॥ ३» 
किरिट मुकुट कर धनुष विराजत, शोभा अति भारी। 
मनीराम दरशन कर, 
तुलसिदास दरशन कर, पल-पल बलिहारी ॥ ३% 
जय जानकिनाथा, हो प्रभु जय श्री रघुनाथा। 
हो प्रभु जय सीता माता, हो प्रभु जय लक्ष्मण भ्राता॥ ॐ 
हो प्रभु जय चारौं भ्राता, हो प्रभु जय हनुमत दासा, 
दोऊ कर जोड़े विनवौं, प्रभु मेरी सुनो बाता॥ ३% 


0 


॥ 3» श्रीपरमात्मने नम: ॥ 
प्रनवउँ पवनकुमार सतत बन पावक ग्यानघन। 


जासु हृदय आगार बसहिं राम सर चाप धर ॥ 


| किष्किन्धाकाण्ड | 


[दोहा २९] 
बलि बाँधत प्रभु बाढ़ेठ सो तनु बरनि न जाइ। 
उभय घरी महेँ दीन्हीं सात प्रदच्छिन धाइ॥ 
अंगद कहड जाउँ में पारा ॥। 
जिये संसय कछु फिरती बारा ॥ 
जामवंत कह तुम्ह सब लायक । 
पठइअ किमि सबही कर नायक ॥ 
कहइ रीछपति सुनु हनुमाना। 
का चुप साधि रहेहु बलवाना ॥ 
पवन तनय खल पवन समाना। 
बुधि बिबेक बिग्यान निधाना॥ 
कवन सो काज कठिन जग माहीँ। 
जो नहि होइ तात तुम्ह पाहीं॥ 
राम काज लगि तव अवतारा । 
सुनतहिं भयऊ पर्नताकारा ॥ 
कनक बरन तन तेज बिराजा। 
मानहुँ अपर गिरिन्ह कर राजा॥ 
सिंहनाद करि वखारहिं बारा। 
लीलहिं नाघडँ जलनिधि खारा ॥ 


४ रामचरितमानस 


सहित सहाय रावनहि मारी । 
आनडँ इहाँ त्रिकूट उपारी॥ 
जामवंत मैं पूँछडँ तोही। 
उचित सिस्त्रावनु दीजहु मोही ॥ 
एूतना करहु तात तुम्ह जाई। 
सीतहि देरित्र कहहु सुधि आई॥ 
तब निज भुज बल राजिवनैना। 
कौतुक लागि संग कपि सेना॥ 
छं०--कपि सेन संग सँघारि निसिचर 
रामु सीतहि आनिहैँ। 
त्रैलोक पावन सुजसु सुर मुनि 
नारदादि बखानिहें ॥ 
जो सुनत गावत कहत समुझत 
परम पद नर पावई। 
रघुबीर पद पाथोज मधुकर 
दास तुलसी गावई॥ 
[दोहा ३० (क)] 
भव भेषज रघुनाथ जसु सुनहिं जे नर अरु नारि। 
तिन्ह कर सकल मनोरथ सिद्ध करहिं त्रिसिरारिं॥ 
[सोरठा ३० (ख) ] 
नीलोत्पल तन स्याम काम कोटि सोभा अधिक । 
सुनिअ तासु गुन ग्राम जासु नाम अघ खग बधिक॥ 
(1-3 


॥ श्रीगणेशाय नम: ॥ 


श्रीजानकीवल्लभो विजयते 


श्रीरामचरितमानस 


पञ्चम सोपान 


सुन्दरकाण्ड 


श्लोक 


शान्तं शाश्वतमप्रमेयमनघं निर्वाणशान्तिप्रदं 
ब्रह्माशम्भुफणीन्द्रसेव्यमनिशं वेदान्तवेद्यं विभुम्‌। 
रामाख्यं जगदीश्वरं सुरगुरुं मायामनुष्यं हरिं 
वन्देऽहं करुणाकरं रघुवरं भूपालचूडामणिम्‌॥ १॥ 


नान्या स्पृहा रघुपते हदयेऽस्मदीये 
सत्यं वदामि च भवानखिलान्तरात्मा। 
भक्तिं प्रयच्छ रघुपुङ्गव निर्भरां मे 
कामादिदोषरहितं कुरू मानसं च॥२॥ 


अतुलितबलधामं हेमशैलाभदेहं 
दनुजवनकृशानुं ज्ञानिनामग्रगण्यम्‌। 
सकलगुणनिधानं वानराणामधीशं 


रघुपतिप्रियभक्तं वातजातं नमामि॥ ३॥ 


६ रामचरितमानस 


जामवंत के बच्चन सुहाए। 
सुनि हनुमंत हृदय अति भाए॥ 
तब लगि मोहि परिखेहु तुम्ह भाई । 
सहि दुख कंद मूल फल खाई ॥ 
जव लगि आवरं सीतहि देखी । 
होइहि काजु मोहि हरष बिसेषी ॥ 
यह कहि नाइ सबन्हि कहे माथा। 
'चलेङ हरषि हियँ धरि रघुनाथा ॥ 
सिंधु तीर एक भूधर सुंदर। 
कौतुक कूदि चढ़ेडउ ता ऊपर॥ 
वार बार रघुवीर सभारी। 
तरकेउ पवनतनय खल भारी॥ 
जेहि गिरि चरन देइ हनुमंता। 
चलेड सो गा पाताल तुरंता॥ 
जिमि अमोघ रघुपति कर ब्वाना। 
एही भाँति चलेड हनुमाना॥ 
जलनिधि रघुपति दूत बिचारी। 
तैं मैनाक होहि श्रमहारी॥ 
[दोहा १] 
हनूमान तेहि परसा कर पुनि कोन्ह प्रनाम। 
राम काजु कीन्हें निनु मोहि कहाँ बिश्राम ॥ 
जात  पवनस्पुत देवन्ह देस््रा। 
जानें कहूँ बल वुब्द्रि ख्रिसेषा॥ 


सुन्दरकाण्ड ७ 


सुरसा नाम अहिन्ह कै माता। 
पठइन्हि आइ कही तेहिँ बाता॥ 
आजु सुरन्ह मोहि दीन्ह अहारा। 
सुनत बच्चन कह पवनकुमारा॥। 
राम काजु करि फिरि मैं आवौ। 
सीता कड सुधि प्रभुहि सुनावौं॥ 
तब तव बदन पैठिहडँ आई। 
सत्य कहडें मोहि जान दे माई॥ 
कवनेहुँ जतन देइ नहिं जाना। 
ग्रससि न मोहि कहेऊ हनुमाना॥ 
जोजन भरि तेहि बदनु पसारा। 
कपि तनु कीन्ह दुगुन बिस्तारा ॥ 
सोरह जोजन मुख तेहि ठयऊ। 
तुरत पवनसुत वत्तिस भरयऊ॥ 
जस जस सुरसा बदनु बढ़ावा। 
तासु दून कपि रूप देस्त्रात्रा॥ 
सत जोजन तेहि आनन क्कोन्हा। 
अति लघु रूप पवनसुत लीन्हा ॥ 
बदन 'पडठि पुत्ति बाहेर आवा । 
मागा बिदा ताहि सिरु नावा ॥ 
मोहि सुरन्ह जेहि लागि पठावा । 
बुधि बल मरमु तोर मैं पावा॥ 


८ रामचरितमानस 


[दोहा २] 
राम काजु सबु करिहहु तुम्ह बल बुद्धि निधान । 
आसिष देइ गई सो हरषि चलेउ हनुमान ॥ 
निसिचरि एक सिंधु महु रहई। 
करि माया नभु के खग गहई॥ 
जीव जंतु जे गगन उड़ाहीं। 
जल बिलोकि तिन्ह कै परिछाहीं॥ 
गहड छाहँ सक सो न उड़्ाई। 
एहि बिधि सदा गगनचर र्राई ॥ 
सोइ छल हनूमान कहँ कीन्हा । 
तासु कपटु कपि तुरतहिँ -चीन्हा ॥ 
ताहि मारि मारूतसुत बीरा। 
वारिधि पार गयऊ मतिधीरा॥ 
तहा. जाइ देखी बन सोभा। 
गुंजत चंचरीक मधु लोभा ॥ 
नाना तरु फल फूल सुहाए। 
सत्रग मृग बूंद देरित्र मन भाए॥ 
सैल बिसाल देरित्र एक आगों। 
ता पर धाइ चढ्ेड भय त्यागें॥ 
उमा न कछु कपि कै अधिकाई। 
प्रभु प्रताप जो काल्हि खाई ॥ 
गिरि पर चढ़ि लंका तेहि देखी । 
कहि न जाइ अति दुर्ग बिसेषी॥। 


सुन्दरकाण्ड ९ 


अति उतंग जलनिधि चहु पासा । 
कनक कोट कर परम प्रकासा॥ 
छं०--कनक कोट बिचित्र मनि कृत 
सुंदरायतना घना । 
चउहट्ट हट्ट सुबट्ट बीथीं 
चारु पुर बहु बिधि बना ॥ 
गज बाजि खच्चर निकर पदचर 
रथ बरूथन्हि को गनै। 
बहुरूप निसिचर जूथ अतिबल 
सेन बरनत नहिं बनै॥१॥ 
बन बाग उपबन बाटिका 
सर कूप नापी सोहहीं। 
नर नाग सुर गंधर्ब कन्या 
रूप मुनि मन मोहहीं॥ 
कहुँ माल देह निसाल सैल 
समान अतिबल गर्जहीं। 
नाना अरखखारूह भिरहिँ नहुनिधि 
एक एकन्ह तर्जहीं॥२॥ 
करि जतन भट कोटिन्ह निकट तन 
नगर चहु दिसि रच्छहीं। 
कहु महिष मानुष धेनु खर अज 
खल निसाचर भच्छहीं॥ 
एहि लागि तुलसीदास इन्ह की 
कथा कछु एक है कही। 
रघुबीर सर तीरथ सरीरन्हि 
त्यागि गति पैहहिं सही॥३॥ 


१० रामचरितमानस 


[दोहा ३] 
पुर रखवारे देखि बहु कपि मन कीन्ह बिचार | 
अति लघु रूप धरों निसि नगर करौं पइसार ॥ 
ससक समान रूप कपि धरी। 
लंकहि चत्नेऊ सुमिरि नरहरी ॥ 
नाम लंकिनी एक निसिचरी। 
सो कह चलेसि मोहि निंदरी ॥ 
जानेहि नहीं मरमु सठ मोरा। 
मोर अहार जहाँ लगि चोरा॥ 
मुठिका एक महा कपि हनी। 
रूधिर वमत धरनी ढनमनी ॥ 
पुनि संभारि उठी सो लंका। 
जोरि पानि कर विनय ससंका॥ 
जब रावनहि ब्रह्म खर दौीन्हा। 
चलत बिरेचि कहा मोहि चीन्हा ॥ 
खिकल होसि तैं कपि कें मारे। 
तब जानेसु निसिचर संघारे॥ 
तात मोर अति पुन्य लहूता। 
देरत्रेडै नयन राम कर दूता॥ 
[दोहा ४] 
तात स्वर्ग अपनर्ग सुख धरिअ तुला एक अंग। 
तूल न ताहि सकल मिलि जो सुख लव सतसंग ॥ 


सुन्दरकाण्ड ११ 


प्रबिसि नगर कीजे सब काजा। 
हृदये रासि कोसलपुर राजा॥ 
गरल सुधा रिपु करहिं मिताई। 
गोपद सिंधु अनल सितलाई ॥ 
गरुड सुमेरु रेनु सम ताही। 
राम कपा करि चितवा जाही ॥ 
अति लघु रूप धरेऊ हनुमाना। 
पैठा नगर सुमिरि भगवाना॥ 
मंदिर मंदिर प्रति करि सोधा। 
देखे जहँँ तहँ अगनित जोधा॥ 
गयऊ  दसानन मंदिर माहीं। 
अति बिचित्र कहि जात सो नाहीं ॥ 
सयन किए देखा कपि तेही। 
मंदिर महँ न दीरिब बैदेही॥ 
भवन एक पुति दीख सुहावा। 
हरि मंदिर तहँ भिन्न बनावा॥ 
[दोहा ५] 
रामायुध अंकित गृह सोभा बरनि न जाइ। 
नव तुलसिका बृंद तहँ देखि हरष कपिराइ॥ 
लंका निसिचर निकर निवासा। 
इहाँ कहाँ सज्जन कर वासा॥ 
मन महँ तरक करें कपि लागा । 
तेही समय क्रिभीषनु जागा॥ 


१२ रामचरितमानस 


राम राम तेहि सुमिरन क्कीन्हा। 
हदय हरष कपि सज्जन चीन्हा॥ 
एहि सन हठि करिहठ पहिचानी । 
साधु ते हाइ न कारज हानी ॥ 
ख्रिप्र रूप धरि बचन सुनाए। 
सुनत बविभीषन उठि तह आए्‌॥ 
करि प्रनाम फपूँछी कुसलाई। 
विप्र  कहहु निज कथा लुझाई॥ 
व्ही तुम्ह हरि दासन्ह महँ कोई । 
मोरे हृदय प्रीति अति होई॥ 
को तुम्ह रामु दीन आअनुरागी। 
आयहु मोहि करन वखड़भागी॥ 
[दोहा ६] 
तब हनुमंत कही सब राम कथा निज नाम। 
सुनत जुगल तन पुलक मन मगन सुमिरि गुन ग्राम ॥ 
सुनहु पवनसुत रहनि हमारी। 
जिमि दसनन्हि महु जीभ ्रिचारी ॥ 
तात कबहु मोहि जानि अनाथा। 
करिंहहिं कृपा भानुकुल नाथा॥ 
तामस तनु कछु साधन नाहीं। 
प्रीति न पद सरोज मन माहीं॥ 
अब मोहि भा भरोस हनुमंता। 
बिनु हरिकृपा मिलहि नहिं संता॥ 


सुन्दरकाण्ड १३ 


जौ रघुवीर अनुग्रह क्कोन्हा। 
तौ तुम्ह मोहि दरसु हठि दीन्हा॥ 
सुनहु क्रिभीषन प्रभु कै रीती। 
करहि सदा सेवक पर प्रीती॥ 
कहहु कवन में परम कुलीना। 
कपि अंचल सबहीं बिधि हीना॥ 
प्रात लेइ जो नाम हमारा। 
तेहि दिन ताहि न मिलै अहारा॥ 
[दोहा ७] 
अस मैं अधम सखा सुनु मोहू पर रघुबीर । 
कोन्ही कृपा सुमिरि गुन भरे निलोचन नीर॥ 
जानतहू अस स्वामि बिसारी। 
फिरहिं ते काहे न होहि दुखारी ॥ 
एहि बिधि कहत राम गुन ग्रामा। 
पावा अनिर्खाच्य त्िश्रामा॥ 
पुनि सत कथा क्रिभीषन कहोी। 
जेहि बिधि जनकसुता तहँ रही॥ 
तब हनुमंत कहा सुनु श्वाता। 
देखी चहडें जानकी माता॥ 
जुगुति बिभीषन सकल सुनाई। 
चलेड "पवनसुत विदा कराई॥ 
करि सोड रूप गयड पुनि तहवाँ। 
बन असोक सीता रह जहवाँ॥ 


९४ रामचरितमानस 


देरि्र मनहि महँ व्होन्ह प्रनामा। 
बैठेहिँ वीति जात निसि जामा ॥ 
कस तनु सीस जटा एक खेनी। 
जपति हृदय रघुपति गुन श्रेनी॥ 
[दोहा ८] 
निज पद नयन दिएँ मन राम पद कमल लीन। 
परम दुखी भा पवनसुत देखि जानको दीन॥ 
तरू पल्लव महँ रहा लुकाई। 
करड विचार करों का भाई॥ 
तेहि अवसर रावनु तह आवा। 
संग नारि बहु किए बनावा ॥ 
बहु बिधि खल सीतहि समुझावा। 
साम दान भय भेद देस्त्रात्रा॥ 
कह रावनु सुनु सुमुस्त्र सयानी। 
मंदोदरी आदि सवबा रानी॥ 
तव अनुचरी करड पन मोरा। 
एक खार बिलोकु मम ओरा॥ 
तन धरि ओट कहति बैदेही। 
सुमिरि अवधपति परम सनेही॥ 
सुनु दसमुस्त्र सत्रद्योत प्रकासा। 
कबहु कि नलिनी करड बिकासा ॥ 
अस मन समुझु कहति जानको । 
स्रत सुधि नहिं रघुवीर वान को ॥ 

सठ सूने हरि आनेहि मोही। 
अधम निलाज्न लाज नहिं तोही ॥ 
[दोहा ९] 
आपुहि सुनि खद्योत सम रामहि भानु समान। 
परुष बचन सुनि काढ़ि असि बोला अति खिसिआन ॥ 
सीता तैं मम कत आपमाना। 
कटिहडें तव सिर कठिन कृपाना॥ 
नाहिं त सपदि मानु मम वानी। 
सुमुस्त्र होति न त जीवन हानी॥ 
स्याम सरोज दाम सम सुंदर। 
प्रभु भुज करि कर सम दसक धर ॥ 
सो भुज कंठ कि तव असि घोरा। 
सुनु सठ अस प्रवान पन मोरा ॥ 
चंद्रहास हरु मम परिंतापं। 
रघुपति बिरह अनल संजातं॥ 
सीतल निसित वहसि बर धारा । 
कह सीता हरु मम दुख भारा ॥ 
सुनत बचन पुति मारन धावा। 
मयतनया कहि नीति बुझावा॥ 
कहेसि सकल निसिचरिन्ह बोलाई । 
सीतहि बहु बिधि त्रासहु जाई ॥ 
मास दिवस महुँ कहा न माना। 
तौ मैं सारबि काढ़ि कृपाना॥ 

[दोहा १०] 
भवन गयउ दसकंधर इहाँ पिसाचिनि बंद । 
सीतहि त्रास देखावहिं धरहिं रूप बहु मंद॥ 
त्रिजटा नाम राच्छसी एका। 
राम चरन रति निपुन बिलेका।। 
सबन्ही बोलि सुनाएसि सपना ॥। 
सीतहि सेइ करहु हित अपना ॥ 
सपने वानर लंका जारी। 
जातुधान सेना सब मारी॥ 
रबर आरूढ नगन दससीसा। 
सुंडित सिर खंडित भुज बीसा॥ 
एहि बिधि सो दच्छिन दिसि जाई । 
लंका मनहुँ बिभीषन पाई॥ 
नगर फिरी रघुबीर दोहाई। 
तब प्रभु सीता बोत्नि पठाई ॥ 
यह सपना मैं कहडेँ पुकारी। 
होइहि सत्य गएँ दिन चारी॥ 
तासु बच्चन सुनि ते सल डरीं। 
जनकसुता के चरनन्हि परीं॥ 


हु तह गई [दोहा ११] 
जह तह गईं सकल तब सीता कर मन सोच। 


मास दिवस बीतें मोहि मारिहि निसिचर पोच ॥ 
त्रिजटा सन बोली कर जोरी । 
मातु बरिपति संगिनि तें मोरी ॥ 

तजौ देह करू वेगि उपाई। 
दुसह बिरहु अब नहिं सहि जाई ॥ 
आनि काठ रच्यु चिता बनाई। 
मातु अनल पुनि देहि लगाई॥ 
सत्य करहि मम प्रीति सयानी। 
सुने को श्रवन सूल सम ब्वानी॥ 
सुनत बच्चन पद गहि समुझाएूसि। 
प्रभु प्रताप बल सुजसु सुनाएसि ॥ 
निसि न अनल मिल सुनु सुकुमारी । 
अस कहि सो निज भवन सिधारी ॥ 
कह सीता बिधि भा प्रतिकूला। 
मिलिहि न पावक मिटिहि न सूला ॥ 
देस्बिअत प्रगट गगन अंगारा। 
अवनि न आवत एकडङ तारा ॥ 
पावकमय ससि स्त्रवत न आगी । 
मानहुँ मोहि जानि हतभागी ॥ 
सुनहि बिनय मम बिटप असोका। 
सत्य नाम करू हरू मम सोका॥। 
नूतन किसलय अनल समाना। 
देहि अगिनि जनि करहि निदाना ॥ 
देस्त्रि परम बिरहाकुल सीता। 
सो छन व्कपिहि कलप सम वीता ॥ 

[सोरठा १२] 
कपि करि हृदयँ बिचार दीन्हि मुद्रिका डारि तब। 
जनु असोक अंगार दीन्ह हरषि उठि कर गहेउ ॥ 
तब देखी मुद्रिका मनोहर। 
राम नाम अंकित अति सुंदर॥ 
चकित चितव मुदरी पहिचानी। 
हरष बिषाद हृदये अकुलानी॥ 
जीति को सकइ अजय रघुराई। 
माया तें असि रखि नहिं जाई ॥ 
सीता मन बिचार कर नाना। 
मधुर बच्चन बोलेङ हनुमाना॥ 
रामचंद्र गुन वतरने लागा। 
सुनतहिं सीता कर दुख भागा ॥ 
लागी सुनें श्रवन मन लाई। 
आदिहु तें सब कथा सुनाई॥ 
श्रवनासृत जेहि कथा सुहाई। 
कही सो प्रगट होति किन भाई॥ 
तब हनुमंत निकट चल्लि गयऊ। 
फिरि लैठीं मन बिसमय भयऊ॥ 
राम दूत मैं मातु जानकी। 
सत्य सपथ करुनानिधान को॥ 
यह सुद्रिका मातु मै आनी। 
दीन्हि राम तुम्ह कहँ सहिदानी ॥ 

नर वानरहि संग कहु केसें। 
कही कथा भड संगति जेसें॥ 
[दोहा १३] 
कपि के बचन सप्रेम सुनि उपजा मन बिस्वास । 
जाना मन क्रम बचन यह कृपासिंधु कर दास॥ 
हरिजन जानि प्रीति अति गाढ़ी। 
सजल नयन पुलकावलित बाढ़ी ॥ 
बूड़त बिरह जलधि हनुमाना। 
भयहु तात मो कहूँ जलजाना॥। 
अब कहु कुसल जाउँ बल्निहारी । 
अनुज सहित सुख भवन खरारी ॥ 
कोमलच्तित कृपाल रघुराई। 
कपि केहि हेतु धरी निठ्राई॥ 
सहज बानि सेवक सुस्त्रदायक । 
कबहुँक सुरति करत रघुनायक ॥ 
कबहुँ नयन मम सीतल ताता। 
होइहहिँ निररित्र स्याम मृदु गाता॥ 
चनु न आव नयन भरे बारी । 
अहह नाथ हौं निपट ब्रिसारी ॥ 
देस्त्रि परम बिरहाकुल सीता। 
बोला कपि मृदु बच्चन क्िनीता॥ 
मातु कुसल प्रभु अनुज समेता। 
तव दुख दुखी सुकपा निकेता ॥ 

जनि जननी मानहु जिये ऊना। 
तुम्ह ते प्रेसु राम के दूना॥ 
[दोहा १४] 
रघुपति कर संदेसु अब सुनु जननी धरि धीर। 
अस कहि कपि गदगद भयउ भरे बिलोचन नीर॥ 
वकहेऊ राम बियोग तव सीता। 
मो कहूँ सकल भए बिपरीता ॥ 
नव तरु किसलय मनहु कृसानू । 
कालनिसा सम निसि ससि भानू ॥ 
कुबलय बिपिन कुंतबन सरिसा। 
बारिद तपत तेल जनु बरिसा ॥ 
जे हित रहे करत तेड॒ पीरा। 
उरग स्वास सम त्रिबिध समीरा ॥ 
कहेहू तें कछु दुख घटि होई । 
काहि कहां यह जान न कोरड ॥ 
तत्व प्रेम कर मम अरू तोरा। 
जानत प्रिया एकु मनु मोरा ॥ 
सो मनु सदा रहत तोहि पाहीं। 
जानु प्रीति रसु एतनेहि माहीं॥ 
प्रभु संदेसु सुनत बैदेही। 
मगन प्रेम तन सुधि नहिं तेही ॥ 
कह कपि हृदये धीर धरू माता । 
सुमिरू राम सेवक स्पुखदाता ॥ 

उर आनहू रघुपति प्रभुताई। 
सुनि मम बचन तजहु कदराई॥ 
[दोहा १५] 
निसिंचर निकर पतंग सम रघुपति बान कुसानु। 
जननी हृदय धीर धरु जरे निसाचर जानु॥ 
जौ रघुवीर होति सुधि पाई। 
करते नहिं बिलंबु रघुराई॥ 
राम वान रवि ऊर् जानकी ॥ 
तम बरूथ कहे जातुधान की ॥ 
अहिं मातु में जाउँ लवाई। 
प्रभु आयसु नहिं राम दोहाई॥ 
कछुक दिवस जननी धरू धीरा। 
कपिन्ह सहित अइहहिं रघुबीरा ॥ 
निसिचर मारि तोहि लै जैहहिँ। 
तिहुँ पुर नारदादि जसु गैहहिं॥ 
हैं सुत कपि सब तुम्हहि समाना। 
जातुधान अति भट बलवाना॥ 
मोरे हृदय परम संदेहा। 
सुनि कपि प्रगट कीन्हि निज देहा ॥ 
कनक भूधराकार सरीरा । 
समर भयंकर अतिबल खीरा॥ 
सीता मन भरोस तव भयऊ। 
पुनि लघु रूप पवनसुत तलयऊ॥ 

[दोहा १६] 
सुनु माता साखामृग नहिं बल बुद्धि बिसाल। 
प्रभु प्रताप तें गरुड़हि खाइ परम लघु ब्याल॥ 
मन संतोष सुनत कपि ब्वानी। 
भगति प्रताप तेज खल सानी ॥ 
आसिष दीन्हि रामप्रिय जाना। 
होहु तात बल सील निधाना॥ 
अजर अमर गुननिधि सुत होहू। 
करहूँ बहुत रघुनायक छोहू॥ 
करहु कृपा प्रभु अस सुनि काना। 
निर्भर प्रेम मगन ₹हनुमाना॥ 
बार खार नाएसि पद सीसा। 
बोला बच्चन जोरि कर कोसा ॥ 
अब कृतकृत्य भयउँ मैं माता। 
ओआसिष तव अमोघ खिख्याता॥ 
सुनहु मातु मोहि अतिसय भूसत्रा। 
लागि देस्त्र सुंदर फल सूुरत्रा॥ 
सुनु सुत करहिं बिपिन रस्त्रवारी। 
परम सुभट रजनीचर भारी॥ 
तिन्ह कर भय माता मोहि नाहीं। 
जौ तुम्ह सुख मानहु मन माहीं॥ 
दोहा १७] 
देखि बुद्धि बल निपुन कपि कहेउ जानकीं जाहु। 
रघुपति चरन हृदय धरि तात मधुर फल खाहु ॥ 

लेउ नाइ सिरु पैठेऊ बागा। 
फल साएसि तरू तोरैं लागा॥ 
रहे तर्हा बहु भट रखवारे। 

कछु मारेसि कछु जाइ पुकारे ॥ 
नाथ एक आवा कपि भारी। 
तेहि असोक बाटिका उजारी॥ 
र्बाएसि फल अरु बिटप उपारे। 
रच्छक मर्दि मर्दि महि डारे॥ 
सुनि रावन पठए भट नाना। 
तिन्हहि देरित्र गर्जेऊ हनुमाना॥ 
सव्य रजनीचर कपि संघारे। 
गाए पुकारत कछु अधमारे॥ 
पुति पठयऊ तेहि अच्छकुमारा। 
चला संग लै सुभट अपारा॥ 
आखत देरित्र बिटप गहि तर्जा। 
ताहि निपाति महाधुनि गर्जा॥ 

[दोहा १८] 

कछु मारेसि कछु मर्देसि कछु मिलएसि धरि धूरि। 
कछु पुनि जाइ पुकारे प्रभु मर्कट बल भूरि॥ 
सुनि सुत बध लंकेस रिसाना। 
'पठएसि मेघनाद बलवाना॥ 
मारसि जनि सुत बाँधेसु ताही । 
देरियअ कपिहि कहाँ कर आही ॥ 

चला इंद्रजित अतुत्नित जोधा। 
बंधु निधन सुनि उपजा क्रोधा ॥ 
कपि देखा दारून भट आवा ॥ 
कटकटाइ गर्जा अरु धावा ॥ 
अति बिसाल तरू एक उपारा। 
बिरथ कीन्ह लंकेस कुमारा॥। 
रहे महाभट ताके संगा। 
गहि गहि कपि मर्दड निज अंगा ॥ 
तिन्हहि निपाति ताहि सन वाजा। 
भिरे जुगल मानहुँ गजराजा॥ 
मुठिका मारि चढ़ा तरू जाई। 
ताहि एक छन मुरूछा आई॥ 
उठि बहोरि कीन्हिसि बहु माया। 
जीति न जाइ प्रभंजन जाया॥ 
[दोहा १९] 
ब्रह्म अस्त्र तेहि साँधा कपि मन कीन्ह बिचार । 
जौं न ब्रह्मसर मानउँ महिमा मिटइ अपार॥ 
ब्रह्मान कपि कहुँ तेहि मारा। 
परतिहँ खार कटकु संघारा॥ 
तेहिं देखा कपि मुरूछित भयऊ। 
नागपास वाँधेसि लै गयऊ॥ 
जासु नाम जपि सुनहु भवानी | 
भाव बंधन काटहि नर ग्यानी॥ 

तासु दूत कि बंध तरू आवा। 
प्रभु कारज लगि कपिहिँ बँधावा ॥ 
कपि बंधन सुनि निसिचर धाए॥ 
कौतुक लागि सभा सब आए ॥ 
दसमुख सभा दीरिब कपि जाई । 
कहि न जाइ कछु अति प्रभुताई ॥ 
कर जोरें सुर दिसिप बिनीता। 
भृकुटि बिलोकत सकल सभीता ॥ 
देरित्र प्रताप न कपि मन संका। 
जिमि अहिगन महुँ गरुड़ असंव्का ॥ 
[दोहा २०] 
कपिहि बिलोकि दसानन बिहसा कहि दुर्बाद। 
सुत बध सुरति कीन्हि पुनि उपजा हृदयँ बिषाद ॥ 
कह लंकेस कवन ते कीसा। 
केहि के बल घालेहि बन रत्रीसा॥ 
की धौं श्रवन सुनेहि नहि मोही । 
देखडेँ अति असंक सठ तोही ॥ 
मारे निसिचर केहि अपराधा। 
कहु सठ तोहि न प्रान कइ बाधा ॥ 
सुनु रावन ब्रह्मांड निकाया। 
पाइ जासु बल बिरचति माया॥ 
जाकें बल बिरंचि हरि ईसा। 
पालत सजत हरत दससीसा॥ 

जा बल सीस धरत सहसानन। 
अंडकोस समेत गिरि कानन॥ 
धरड जो बिब्रिध देह सुरत्राता। 
तुम्ह से सठन्ह सिखावनु दाता॥ 
हर कोदंड कठिन जेहि भंजा। 
तेहि समेत नृप दल मद गंजा॥ 
रबर दूषन त्रिसिरा अरू वाली। 
बधे सकल अतुलित बल साली ॥ 
[दोहा २१] 
जाके बल लवलेस तें जितेहु चराचर झारि। 
तासु दूत मैं जा करि हरि आनेहु प्रिय नारि॥ 
जानउऊँ मैं तलुम्हारि प्रभुताई। 
सहसव्ाहु सन परी  लराई ॥ 
समर बालि सन करि जसु पावा। 
सुनि कपि बच्चन बिहसि बिहरावा ॥ 
सत्रायउँ फल प्रभु लागी भूँखा। 
कपि सुभाव तें तोरेडें रूखा॥ 
सब कें देह परम प्रिय स्वामी । 
मारहिं मोहि कुमारग गामी ॥ 
जिन्ह मोहि मारा ते में मारे। 
तेहि पर बाधेडें तनये तुम्हारे ॥ 
मोहि न कछ बाँधे कड लाजा। 
कीन्ह चाहड निज प्रभु कर काजा ॥ 

बिनती करडजें जोरि कर रावन । 
सुनहु मान तजि मोर सिस्वावन॥॥। 
देखहु तुम्ह निज कुलहि बिचारी । 
श्रम तजि भजहु भगत भय हारी ॥ 
जाकें डर अति काल डेराई। 
जो सुर असुर चराचर खाई ॥ 
तासों बयरू कबहूँ नहि कीजे। 
मोरे कहें जानकी दीजे॥ 
[दोहा २२] 
प्रनतपाल रघुनायक करुना सिंधु खरारि। 
गएँ सरन प्रभु राखिहैँ तब अपराध निसारि॥ 
राम चरन पंकज उर धरहू। 
लंका अचल राजु तुम्ह करहू॥ 
रिंषि पुलस्ति जसु बिमल मयंका । 
तेहि ससि महुँ जनि होहु कलाका ॥ 
राम नाम लिनु गिरा न सोहा। 
देख विचारि त्यागि मद मोहा॥ 
बसन हीन नहिं सोह सुरारी। 
सव भूषन भूषित बर नारी॥ 
राम बिसुख संपति प्रभुताई। 
जाइ रही पाई बिनु पाई॥ 
सजल मूल जिन्ह सरितन्ह नाहीं। 
बरषि गएँ पुनि तबहिं सुर्राहीं॥ 

सुनु दसकंठ कहऊं पन रोपी। 
बिसुख राम त्राता नहिं कोपी ॥ 
संकर सहस बिष्नु अज तोही। 
सकहिं न रास्त्रि राम कर द्रोही ॥ 
[दोहा २३] 
मोहमूल बहु सूल प्रद त्यागहु तम अभिमान । 
भजहु राम रघुनायक कृपा सिंधु भगवान ॥ 
जदपि कही कपि अति हित बानी । 
भगति बिलेक बिरति नय सानी ॥ 
बोला बिहसि महा अभिमानी ॥ 
मिला हमहि कपि गुर बड़ ग्यानी ॥ 
मृत्यु निकट आई खल तोही । 
लागेसि अधम सिरबावन मोही ॥ 
उलटा होइहि कह हनुमाना। 
मसतिभ्रम तोर प्रगट में जाना॥ 
सुनि कपि बच्चन बहुत स्त्रिसिआना। 
लेगि न हरहु मूळ कर प्राना॥ 
सुनत निसाचर मारन धाए। 
सचिवन्ह सहित क्िभीषनु आए्‌॥ 
नाइ सीस करि बिनय बहूता। 
नीति बिरोध न मारिअ दूता॥ 
आन दंड कछु करिअ गोसांई | 
सबहीं कहा मंत्र भल भाई॥ 

सुनत बिहसि बोला दसकं धर । 
अंग भंग करि पठड्अ बंदर ॥ 
[दोहा २४] 
कपि कें ममता पूँछ पर सबहि कहउँ समुझाइ। 
तेल बोरि पट बाँधि पुनि पावक देहु लगाइ॥ 
पूँछहीन वानर तहँ जाइहि। 
तब सठ निज नाथहि लाइ आइहि॥ 
जिन्ह कै कीन्हिसि बहुत बड़ाई । 
देर्रडँ मैं तिन्ह कै प्रभुताई॥ 
बचन सुनत कपि मन मुसुकाना। 
भड़ सहाय सारद में जाना॥ 
जातुधान सुन्ति रावन बच्चना। 
लागो रचे मूढ़ सोइ रचना॥ 
रहा न नगर वसन घृत तेला। 
वाढी पूछ कीन्ह कपि खेला॥। 
कौतुक कहँ आए पुरवासी। 
मारहिँ चरन करहिँ बहु हाँसी॥ 
बाजहिँ ढोल देहिँ सब तारी। 
नगर फेरि पुनि पूँछ प्रजारी॥ 
पावक जरत देरित्र हनुमंता। 
भयउ परम लघुरूप तुरंता॥ 
निवुकि चढ़ेउ कपि कनक अटारीं। 
भई सभीत निसाचर जारीं॥ 

[दोहा २५] 
हरि प्रेरित तेहि अवसर चले मरुत उनचास। 
अट्टहास करि गर्जा कपि बढि लाग अकास॥ 
देह बिसाल परम हरुआई। 
मंदिर तें मंदिर चढ धाई॥ 
उजरड॒ नगर भा लोग बिहाला। 
झपट लपट बहु कोटि कराला ॥ 
तात मातु हा सुनिअ पुकारा। 
एहिं अवसर को हमहि उव्यारा॥ 
हम जो कहा यह कपि नहिं होई। 
बानर रूप धरें सुर कोई ॥ 
साधु अवग्या कर फलु ऐसा। 
जरड़ नगर अनाथ कर जैसा॥ 
जारा नगरू निमिष एक माहीं। 
एक बविभीषन कर गूह नाहीं॥ 
ता कर दूत अनल जेहि सिरिजा। 
जरा न सो तेहि कारन गिरिजा॥ 
उत्नटि पलटि लंका सब जारी। 
कूदि परा पुति सिंधु मझारी॥ 
[दोहा २६] 
पूँछ बुझाइ खोइ श्रम धरि लघु रूप बहोरि। 
जनकसुता कें आगें ठाढ़ भयउ कर जोरि॥ 


सुन्दरकाण्ड ३१ 


मातु मोहि दीजे कछु चीन्हा। 
जैसे रघुनायक मोहि दीन्हा॥ 
चूङ्ामन्ति उतारिं तब दयऊ। 
हरष समेत पवनसुत तलयऊ॥ 
कहेहु तात अस मोर प्रनामा। 
सब प्रकार प्रभु पूरनकामा ॥ 
दीन दयाल ब्रिरिदु संभारी। 
हरहु नाथ मम संकट भारी॥ 
तात सक्रसुत कथा सुनाएहु। 
बान प्रताप प्रसुहि समुझाएहु॥ 
मास दिवस महु नाथु न आवा। 
तौ पुनि मोहि जिअत नहि पावा ॥ 
कहु कपि केहि बिधि राखौं प्राना । 
तुम्हहू तात कहत अब जाना॥ 
तोहि देरित्र सीतत्नि भड छाती। 
पुनि मो कहूँ सोड दिनु सो राती ॥ 
[दोहा २७] 
जनकसुतहि समुझाइ करि बहु बिधि धीरजु दीन्ह । 
चरन कमल सिरु नाइ कपि गवनु राम पहिं कोन्ह ॥ 
चलत महाधुनि गर्जसि भारी ॥ 
गर्भ स्ववबहिं सुनि निसिच्यर नारी ॥ 
नाधि सिंधु एहि पारहि आवा ॥ 
सवद किल्लिकिला कपिन्ह सुनावा ॥ 

हरषे सव  बिलोकि हनुमाना। 
नूतन जन्म कपिन्ह तब जाना।। 
सुख प्रसन्न तन तेज बिराजा। 
कीन्हेसि रामचंद्र कर काजा॥ 
मिले सकल अति भए सुखारी। 
तलफत मीन पाव जिमि ब्वारी॥ 
चले हरषि रघुनायक पासा । 
पॅछत कहत नवल इतिहासा ॥ 
तब मधुबन भीतर सब आए्‌। 
अंगद संमत मधु फल खसाए॥। 
रस्त्रवारे जब खरजन  लागे। 
मुष्टि प्रहार हनत सब भागो॥ 
[दोहा २८] 
जाइ पुकारे ते सब बन उजार जुनराज। 
सुनि सुग्रीव हरष कपि करि आए प्रभु काज॥ 
जौ न होति सीता सुधि पाई। 
मधुबन के फल सकहिं कि खाई ॥ 
एहि बिधि मन बिचार कर राजा। 
आइ गए कपि सहित समाजा॥ 
आइ सवन्हि नावा पद सीसा। 
मिलेउ सबन्हि अति प्रेम कपीसा ॥ 
पूँछी कुसल कुसल पद देस्री। 
राम कृपा भा काजु ब्रिसेषी ॥ 

नाथ काजु कोन्हेऊ हनुमाना। 
राखे सकल कपिन्ह के प्राना॥ 
सुनि सुग्रीव बहुरि तेहि मिलेऊ। 
कपिन्ह सहित रघुपति पहिं चलेऊ।॥ 
राम कपिन्ह जब आवत देसखाोा। 
किए काजु मन हरष बिसेषा॥ 
फटिक सिला बैठे द्वौ भाई। 
परे सकल कपि चरनन्हि जाई ॥ 
[दोहा २९] 

प्रीति सहित सब भेटे रघुपति करुना पुंज। 
पूँछी कुसल नाथ अब कुसल देखि पद कंज॥ 
जामवंत कह सुनु रघुराया। 
जा पर नाथ करहु तुम्ह दाया॥ 
ताहि सदा सुभ कुसल निरंतर। 

सुर नर मुनि प्रसन्न ता ऊपर॥ 
सोइ व्िजई बिनई गुन सागर। 
तासु सुजसु जैलोक उजागर॥ 
प्रभु कों कृपा भयउ सवु वाजू । 
जन्म हमार सुफल भा आजू ॥ 
नाथ पवनसुत कीन्हि जो करनी। 
सहसहुँ सुख न जाइ सो बरनी॥ 
पवनतनय के चरित सुहाए्‌। 
जामवंत रघुपतिहि सुनाए॥ 

सुनत कपानिधि मन अति भाए। 
पुनि हनुमान हरषि हिय लाए्‌॥ 
कहहु तात केहि भाँति जानकी। 
रहति करति रच्छा स्वप्रान को ॥ 
[दोहा ३०] 
नाम पाहरू दिवस निसि ध्यान तुम्हार कपाट। 
लोचन निज पद जंत्रित जाहिं प्रान केहिं बाट ॥ 
चलत मोहि चूड़ामनि दोन्ही । 
रघुपति हृदये लाइ सोइ लीन्ही ॥ 
नाथ जुगल लोचन भरि बारी । 
बचन कहे कछु जनककुमारी ॥ 
अनुज समेत गहेहु प्रभु चरना। 
दीन बंधु प्रनतारति हरना॥ 
मन क्रम बचन चरन अनुरागी ॥ 
केहि अपराध नाथ हौं त्यागी ॥ 
अवगुन एक मोर में माना। 
बिछरत प्रान न कीन्ह पयाना॥ 
नाथ सो नयनन्हि को अपराधा। 
निसरत प्रान करहिं हठि लाधा॥ 
बिरह अगिनि तनु तूल समीरा। 
स्वास जरड छन माहि सरीरा॥ 
नयन स्त्रत्रहिं जलु निज हित लागी । 
जरै न पाव देह तिरहागी॥ 

सीता कै अति बिपति बिसाला। 
बिनहिं कहें भत्नि दीनदयाला॥ 
[दोहा ३१] 
निमिष निमिष करुनानिधि जाहिं कलप सम बीति। 
बेगि चलिअ प्रभु आनिअ भुज बल खल दल जीति॥ 
सुनि सीता दुख प्रभु सुख अयना। 
भरि आए जल राजिव नयना ॥ 
बचन कार्य मन मम गति जाही। 
सपनेहुँ बूझिआ बिपति कि ताही ॥ 
कह हनुमंत बिपति प्रभु सोई। 
जव तव सुमिरन भजन न होई ॥ 
केतिक बात प्रभु जातुधान की। 
रिपुहि जीति आनिली जानको॥ 
सुनु कपि तोहि समान उपकारी। 
नहिं कोड सुर नर मुनि तनुधारी ॥ 
प्रति उपकार करों का तोरा। 
सनमुख होइ न सकत मन मोरा ॥ 
सुनु सुत तोहि उरिन मैं नाहीं। 
देस्त्रेड करि बिचार मन माहीं॥ 
पुनि पुनि कपिहि चितव सुरत्राता। 
त्लोचन नीर पुलक अति गाता॥ 
[दोहा ३२] 
जुनि प्रभु बचन बिलोकि मुख गात हरषि हनुमंत। 
चरन परेड प्रेमाकुल त्राहि त्राहि भगवंत॥ 

बार बार प्रभु चहइ उठावा । 
प्रेम मगन तेहि उठब न भावा॥ 
प्रभु कर पंकज कपि कें सीसा। 
सुमिरि सो दसा मगन गौरीसा ॥ 
सावधान मन करि पुनि संकर। 
त्नागे कहन कथा अति सुंदर ॥ 
कपि उठाइ प्रभु हृदये लगाया। 
कर गहि परम निकट खैठावा॥ 
कहु कपि रावन पालित लंका। 
केहि बिधि दहेउ दुर्ग अति वंका॥ 
प्रभु प्रसन्न जाना हनुमाना। 
बोला बच्चन विगत अभिमाना ॥ 
सासत्रामृग कै बड़ि मनुसाई। 
सारा तें सारा पर जाई॥ 
नाधि सिंधु हाटकपुर जारा। 
निसिचर गन खधि ब्रिपिन उजारा॥ 
सो सब तव प्रताप रघुराई। 
नाथ न कछू मोरि प्रभुताई ॥ 
[दोहा ३३] 
ता कहु प्रभु कछु अगम नहिं जा पर तुम्ह अनुकूल । 
तव प्रभावँ बडुवानलहि जारि सकइ खलु तूल ॥ 
नाथ भगति अति सुस्त्रदायनी। 
देहु कृपा करि अआअनपायनी॥ 

सुनि प्रभु परम सरल कपि बानी | 
एवमस्तु तब कहेऊ भवानी ॥ 
उमा राम सुभाऊ जेहि जाना। 
ताहि भजनु तजि भाव न आना॥ 
यह संवाद जासु उर आवा ॥ 
रघुपति चरन भगति सोइ पावा ॥ 
सुनि प्रभु बचन कहहि कपिवंदा । 
जय जय जय कपाल सुरत्रकंदा ॥ 
तब रघुपति कपिपतिहि बोलावा। 
कहा चलें कर करहु बनावा ॥ 
अब बिलंबु केहि कारन कीजे। 
तुरत कपिन्ह कहूँ आयसु दीजे॥ 
कौतुक देरिख सुमन बहु बरषी। 
नभ ते भवन चले सुर हरघी॥ 
[दोहा ३४] 
कपिपति बेगि बोलाए आए जूथप जूथ। 
नाना बरन अतुल बल बानर भालु बरूथ॥ 
प्रभु पद पंकज नावहिं सीसा। 
गर्जाहि भालु महाबल कीसा॥। 
देखी राम सकल कपि सेना। 
चितइ कपा करि राजिव नैना॥ 
राम कृपा बल पाइ कपिंदा। 
भए पच्छजुत मनहूँ गिरिंदा॥ 

हरषि राम तव कीन्ह पयाना। 
सगुन भए सुंदर सुभ नाना ॥ 
जासु सकल मंगलमय ककीती। 
तासु पयान सगुन यह नीती ॥ 
प्रभु पयान जाना चबेदेहीं। 
फरक्कि बाम अँग जनु कहि देहीं ॥ 
जोड जोड सगुन जानकिहि होई । 
असगुन भयऊ रावनहि सोई॥ 
चला कटकु को बरने पारा। 
गर्जहिं वानर भालु अपारा॥ 
नस्तत्र आयुध गिरि पादपधारी। 
चले गगन महि इच्छाचारी ॥ 
केहरिनाद भालु कपि करही । 
जछगमगाहिं दिग्गज चिक्करहीँ ॥ 

छं०--चिक्करंहिं दिग्गज डोल महि गिरि 

लोल सागर खरभरे। 

मन हरष सभ गंधर्ब सुर मुनि 

नाग किंनर दुख टरे॥ 

कटकटहिं मर्कट बिकट भट 

बहु कोटि कोटिन्ह धावहीं । 

जय राम प्रबल प्रताप कोसल- 
नाथ गुन गन गावहीं॥१॥ 

सहि सक न भार उदार अहिपति 

बार बारहिं मोहई। 

गह दसन पुनि पुनि कमठ पृष्ट 
कठोर सो किमि सोहई॥ 
रघुबीर रुचिर प्रयान प्रस्थिति 
जानि परम सुहावनी। 
जनु कमठ खर्पर सर्पराज सो 
लिखत अबिचल पावनी ॥२॥ 
[दोहा ३५] 
एहि निधि जाइ कृपानिधि उतरे सागर तीर । 
जहँ तहँ लागे खान फल भालु बिपुल कपि बीर ॥ 
उहाँ निसाचर रहहिँ ससंका। 
जब तें जारि गयऊ कपि लंका॥। 
निज निज गुहँ सब करहिं बिचारा। 
नहिं निसिचर कुल केर उबारा ॥ 
जासु दूत बल बरनि न जाई ॥ 
तेहि आएँ पुर कवन भलाई॥ 
दूतिन्ह सन सुन्ति पुरजन वानी। 
मंदोदरी अधिक अकुलानी॥ 
रहसि जोरि कर पति पग लागी। 
बोली बच्चन नीति रस पागी॥ 
कंत करष हरिं सन परिंहरहू। 
मोर कहा अति हित हियँ धरहू॥ 
समुझत जासु दूत कड करनी। 
स्त्रबहिं गर्भ रजनीचर घरनी ॥। 

तासु नारि निज सचिव बोलाई। 
पठवहु कंत जो चहहु भलाई ॥ 
तव कला कमल बिपिन दुखदाई । 
सीता सीत निसा सम आई ॥ 
सुनहु नाथ सीता बिनु दीन्हें। 
हित न तुम्हार संभु अज कोन्हें ॥ 
[दोहा ३६] 
राम बान अहि गन सरिस निकर निसाचर भेक। 
जब लगि ग्रसत न तब लगि जतनु करहु तजि टेक ॥ 
श्रवन सुनी सठ ता करि वानी। 
बिहसा जगत विदित अभिमानी ॥ 
सभय सुभाङड नारि कर साच्ा। 
मंगल महेँ भय मन अति काचा ॥ 
जौ आवड मर्कट कटकाई। 
जिअहिं बिच्चारे निसिचर र्राई ॥ 
कंपहिँ लोकप जाको त्रासा। 
तासु नारि सभीत बडि हासा॥ 
अस कहि ्िहसि ताहि उर लाई। 
चचलेड सभा ममता अधिकाई ॥ 
मंदोदरी हदय कर चिंता । 
भयउ कंत पर बिधि ब्रिपरीता ॥ 
खेठेऊ सभा रबरि असि पाई। 
सिंधु पार सेना सब आई॥ 

बूझेसि सचिव उचित मत कहहू। 
ते सब हँसे मष्ट करि रहहू॥ 
जितेहु सुरासुर तब श्रम नाहीं। 
नर बानर केहि लेखे माहीं॥ 
[दोहा ३७] 
सचिव बैद गुर तीनि जौं प्रिय बोलहिं भय आस। 
राज धर्म तन तीनि कर होइ बेगिहीं नास॥ 
सोइ रावन कहूँ बनी सहाई। 
अस्तुति करहिँ सुनाइ सुनाई॥ 
अवसर जानि क्िभीषनु आवा । 
भ्राता चरन सीसु तेहि नावा ॥ 
पुनि सिरु नाइ बैठ निज आसन। 
बोला बचन पाइ आअनुसासन॥ 
जौ कृपाल पूँछिहु मोहि वाता। 
मति अनुरूप कहड हित ताता ॥ 
जो आपन चाहे कल्याना। 
सुजसु सुमति सुभ गति सुख नाना ॥ 
सो परनारि ल्विलार गोसाई। 
तजऊ र्‍चडथ्ि के चंद कि नाई॥ 
चौदह भुवन एक पति होई। 
भूतद्रोह तिष्टडइ नहि सोई॥ 
शुन सागर नागर नर जोऊ। 
अलप लोभ भल कहड न कोऊ॥ 

[दोहा ३८] 
काम क्रोध मद लोभ सब नाथ नरक के पंथ। 
सब परिहरि रघुबीरहि भजहु भजहिं जेहि संत ॥ 
तात राम नहिं नर भूपाला। 
भुवनेस्वर कालहु कर काला॥ 
ब्रह्म अनामय अज भगवंता॥ 
ब्यापक आजित अनादि अनंता ॥ 
गो द्विज धेनु देव हितकारी। 
कृपा सिंधु मानुष तनुधारी॥ 
जन रंजन भंजन खल ब्राता। 
बेद धर्म रच्छक सुनु भ्राता॥। 
ताहि बयरु तजि नाइअ माथा। 
प्रनतारति भंजन रघुनाथा॥ 
देहु नाथ प्रभु कहुँ बेदेही। 
भजहु राम बिनु हेतु सनेही॥ 
सरन गए प्रभु ताहु न त्यागा। 
बिस्व द्रोह कृत अघ जेहि लागा॥ 
जासु नाम त्रय ताप नसावन। 
सोइ प्रभु प्रगट समुझु जिये रावन ॥ 
[दोहा ३९ (क), (ख)] 
बार बार पद लागउँ बिनय करडँ दससीस। 
परिहरि मान मोह मद भजहु कोसलाधीस॥ 
मुनि पुलस्ति निज सिष्य सन कहि पठई यह बात। 
तुरत सो मैं प्रभु सन कही पाइ सुअवसरु तात॥ 

माल्यवंत अति सचिव सयाना। 
तासु बचन सुन्ति अति सुख माना ॥ 
तात अनुज तव नीति बिभूषन। 
सो उर धरहु जो कहत क्िभीषन॥ 
रिपु उतकरष कहत सठ दोऊ। 
दूरि न करहु इहॉ हड व्कोऊ ॥ 
साल्यवंत गृह  गयऊ  बहोरी। 
कहड क्रिभीषनु पुनि कर जोरी॥ 
सुमति कुमति सव के उर रहहीं। 
नाथ पुरान निगम अस कहहीं॥ 
जहा सुमति तह संपति नाना। 
जहा कुमति तह क्रिपति निदाना ॥ 
तव उर कुमति बसी बिपरीता। 
हित अनहित मानहु रिपु प्रीता॥ 
कालराति निसिचर कुल केरी। 
तेहि सीता पर प्रीति घनेरी॥ 
[दोहा ४०] 
तात चरन गहि मागउँ राखहु मोर दुलार। 
सीता देहु राम कहुँ अहित न होइ तुम्हार॥ 
बुध पुरान श्रुति संमत वानी। 
कही त्रिभीषन नीति लरत्रानी॥ 
सुनत दसानन उठा रिसाई। 
स्रत तोहि निकट मृत्यु अब आई ॥ 

जिअसि सदा सठ मोर जिआया। 
रिपु कर पच्छ मूळ तोहि भावा ॥ 
कहसि न खल अस को जग माहीं । 
भुज बल जाहि जिता मैं नाहीं॥ 
मम पुर बसि तपसिन्ह पर प्रीती । 
साठ मिलु जाइ तिन्हहि कहु नीती ॥ 
अस कहि कोीन्हेसि चरन प्रहारा। 
अनुज गहे पद बारहि बारा ॥ 
उमा संत कड इहडइ़ बड़ाई। 
मंद करत जो करइ भतलाई॥ 
तुम्ह पितु सरिस भलेहिँ मोहि मारा। 
रामु भजे हित नाथ तुम्हारा॥ 
सचिव संग लै नभ पथ गयऊ। 
सवहि सुनाइ कहत अस भयऊ॥ 
[दोहा ४१] 
रामु सत्यसंकल्प प्रभु सभा कालबस तोरि। 
मैं रघुबीर सरन अब जाउँ देहु जनि खोरि॥ 
अस कहि चला ्रिभीषनु जबहों | 
आसूहीन भए सव तलहीं॥ 
साधु अवग्या तुरत भवानी। 
कर कल्यान अरित्रल कै हानी ॥ 
रावन जबहिं बविभीषन त्यागा। 
भयउ बिभव बिनु तबहिं अभागा ॥ 

चलेड हरषि रघुनायक पाहों। 
करत मनोरथ बहु मन माहीं॥ 
देख्ब्रिहडँ जाइ चरन जलजाता। 
अरून मृदुल सेवक सुस्त्रदाता॥ 
जे पद परसि तरी रिषिनारी। 
दंडक पवकानन पावनकारी॥ 
जे पद जनकसुता उर त्लाए। 
कपट कुरंग संग धर धाए॥ 
हर उर सर सरोज पद जेई। 
अहोभाग्य मैं देस््रिहऊँ तेई॥ 
[दोहा ४२] 
जिन्ह पायन्ह के पादुकन्हि भरतु रहे मन लाइ। 
ते पद आजु बिलोकिहउँ इन्ह नयनन्हि अब जाइ ॥ 
एहि बिधि करत सप्रेम ्रिचारा। 
आयऊ सपदि सिंधु एहि पारा॥ 
कपिन्ह ्रिभीषनु आवत देस्त्रा। 
जाना कोउ रिपु दूत ब्रिसेषा ॥ 
ताहि रारिब कपीस पहि आए। 
समाचार सवा ताहि सुनाए॥ 
कह सुग्रीव सुनहु रघुराई। 
आखा मिलान दसानन भाई॥ 
कह प्रभु सरखा बूझिऐ काहा ॥ 
कहड॒ कपीस सुनहु नरनाहा॥ 

जानि न जाइ निसाचर माया। 
कामस्तप केहि कारन आया॥ 
भेद हमार लेन सठ आवा। 
राख्क्रिअ खाँधि मोहि अस भावा॥ 
सस्रा नीति तुम्ह नीकि ्रिचारी। 
मम पन सरनागत भयहारी॥ 
सुनि प्रभु वचन हरष हनुमाना। 
सरनागत बच्छला भगवाना॥ 
[दोहा ४३] 
सरनागत कहु जे तजहिं निज अनहित अनुमानि। 
ते नर पावर पापमय तिन्हहि बिलोकत हानि॥ 
कोटि विप्र बध लागहिं जाहू। 
आएँ सरन तजउँ नहिं ताहू॥ 
सनमुख होइ जीव मोहि जबहों। 
जन्म कोटि अघ नासहिं तवहीं॥ 
पापवंत कर सहज सुभाऊ। 
भजनु मोर तेहि भाव न क्ाऊ॥ 
जौ पे दुष्ट हृदय सोइ होई। 
मोरे सनसुख आव कि सोई॥ 
निर्मल मन जन सो मोहि पावा। 
मोहि कपट छल छिद्र न भावा॥ 
भेद लेन पठवा दससीसा। 
तबहुँ न कछु भय हानि कपीसा॥ 

जग महूँ सरा निसाचर जेते। 
लछिमनु हनड निमिष महुँ तेते॥ 
जौ सभीत आवा सरनाई। 
रस्त्रिहऊँ ताहि प्रान की नाई॥ 
[दोहा ४४] 
उभय भाति तेहि आनहु हसि कह कुपानिकेत। 
जय कृपाल कहि कपि चले अंगद हनू समेत॥ 
सादर तेहि आगो करि ब्वानर। 
चले जहाँ रघुपति करूनाकर॥ 
दूरिहि ते देखे दौ भ्राता। 
नयनानंद दान के दाता॥ 
बहुरि राम छत्रिधाम बिलोकी। 
रहेड ठटुकि एकटक पल रोको ॥ 
भुज प्रलंब कंजारून लोचन। 
स्यामत्त गात प्रनत भय मोचन॥ 
सिंघ कंध आयत उर सोहा। 
आनन अमित मदन मन मोहा॥ 
नयन नीर पुलकित अति गाता। 
मन धरि धीर कही मृदु वाता॥ 
नाथ दसानन कर मैं भ्राता। 
निसिचर बस जनम सुरत्राता॥ 
सहज पापप्रिय तामस देहा। 
जथा उलूकहि तम पर नेहा॥ 

[दोहा ४५] 
श्रवन सुजसु सुनि आयटठे प्रभु भंजन भव भीर। 
तराहि त्राहि आरति हरन सरन सुखद रघुबीर ॥ 
अस कहि करत दंडवत देस््रा। 
तुरत उठे प्रभु हरष बिसेषा॥। 
दीन बच्चन सुनि प्रभु मन भावा। 
भुज बिसाल गहि हृदय लगाया।॥। 
अनुज सहित मित्नि ढिग बैठारी। 
बोले बचन भगत भयहारी॥। 
कहु लंकेस सहित परिवारा। 
कुसल कुठाहर वास तुम्हारा ॥ 
खल मंडली बसहु दिनु राती। 
सस्रा धरम निबहइ केहि भाँती॥ 
में जानउँँ तुम्हारि सब रीती। 
अति नय निपुन न भाव अनीती ॥ 
बरु भल बास नरक कर ताता। 
दुष्ट संग जनि देइ व्िधाता॥ 
अब पद देरित्र कुसल रघुराया। 
जौं तुम्ह कीन्हि जानि जन दाया॥ 
[दोहा ४६] सपनेहँ 
तब लगि कुसल न जीव कहूँ सपनेहुँ मन बिश्राम । 
जब लगि भजत न राम कहुँ सोक धाम तजि काम ॥ 
तब लगि हृदय बसत खल नाना। 
लोभ मोह मच्छर मद माना॥ 

जब लगि उर न बसत रघुनाथा। 
धरें चाप सायक कटि भाथा॥ 
ममता तरुन तमी अँधिआरी। 
राग द्रेष उलूक सुखकारी ॥ 
तब लगि बसति जीव मन माहीं। 
जव लगि प्रभु प्रताप रब्रि नाहीं ॥ 
अब में कुसल मिटे भय भारे। 
देस्त्रि राम पद कमल तुम्हारे ॥ 
तुम्ह कपाल जा पर अनुकूला। 
ताहि न व्याप त्रिबिध भव सूला॥ 
में निसिचर अति अधम सुभाऊ। 
सुभ आचरनु कोन्ह नहि काऊ॥ 
जासु रूप मुनि ध्यान न आवा । 
तेहिं प्रभु हरषि हदये मोहि तलावा ॥ 
[दोहा ४७] 
अहोभाग्य मम अमित अति राम कृपा सुख पुंज । 
देखेउँ नयन निरंचि सिव सेब्य जुगल पद कंज॥ 
सुनहु सरा निज कहउँ सुभाऊ। 
जान भुसुंडि संभु गिरिजाऊ॥ 
जौ नर होइ चराचर द्रोही । 
आवै सभय सरन तकि मोही ॥ 
तजि मद मोह कपट छल नाना। 
करडे सद्या तेहि साधु समाना॥ 

जननी जनक बंधु सुत दारा। 
तनु धनु भवन सुहृद परिवारा ॥ 
सब के ममता ताग खटोरी। 
मम पद मनहि बाँध खरि डोरी ॥ 
समदरसी इच्छा कछु नाहीं। 
हरष सोक भय नहिं मन माहीं॥ 
अस सज्जन मम उर खस कैसें। 
लोभी हदये बसड धनु जैसें॥ 
तुम्ह सारिरत्रे संत प्रिय मोरें। 
धरऊँ देह नहि आन निहोरें॥ 
[दोहा ४८] 
सगुन उपासक परहित निरत नीति दृढ नेम। 
ते नर प्रान समान मम जिन्ह कें द्विज पद प्रेम ॥ 
सुनु लंकेस सकल गुन तोरें। 
ताते तुम्ह अतिसय प्रिय मोरें॥ 
राम खचन सुन्ति वानर जूथा। 
सकल कहहिं जय कृपा वस्तथा ॥ 
सुनत बिभीषनु प्रभु कै वानी। 
नहिं अधात श्रवनामृत जानी॥ 
पद अंबुज गहि बारहिँ बारा । 
हृदये समात न प्रमु अपारा ॥ 
सुनहु देव सचराचर स्वामी। 
प्रनतपात्ल उर अँतरजामी ॥ 

उर कछ प्रथम बासना रही। 
प्रभु पद प्रीति सरित सो वही॥ 
अवख कपाल निज भगति पावनी। 
देहु सदा सिव मन भावनी॥ 
एवमस्तु कहि प्रभु रनधीरा। 
मागा तुरत सिंधु कर नीरा॥ 
जदपि सरद्या तव इच्छा नाहीं। 
मोर दरसु अमोघ जग माहीं॥ 
अस कहि राम तिलक तेहि सारा । 
सुमन वृष्टि नभ भई अपारा ॥ 
[दोहा ४९ (क), (ख) ] 
रावन क्रोध अनल निज स्वास समीर प्रचंड। 
जरत बिभीषनु राखेउ दीन्हेउ राजु अखंड॥ 
जो संपति सिव रावनहि दीन्हि दिएँ दस माथ। 
सोइ संपदा बिभीषनहि सकुचि दीन्हि रघुनाथ ॥ 
अस प्रभु छाडि भजहिं जे आना। 
ते नर पसु बिनु पूँछ विषाना॥ 
निज जन जानि ताहि अपनावा। 
प्रभु सुभाव कपि कुल मन भावा ॥ 
पुनि सर्खग्य सर्ज उर ब्वासी। 
सर्वरूप सब रहित उदासी॥ 
बोले बच्चन नीति प्रतिपालक । 
कारन मनुज दनुज कुल घालक ॥ 

सुनु कपीस लंकापति बीरा। 
केहि बिधि तरिअ जलधि गंभीरा ॥ 
संकुल मकर उरग झष जाती । 
अति अगाध दुस्तर सब भाँती॥ 
कह लंकेस सुनहु रघुनायक । 
कोटि सिंधु सोषक तव सायक ॥ 
जद्यापि तदपि नीति असि गाई। 
बिनय व्करिअ सागर सन जाई ॥ 
[दोहा ५०] 
प्रभु तुम्हार कुलगुर जलधि कहिहि उपाय बिचारि। 
बिनु प्रयास सागर तरिहि सकल भालु कपि धारि॥ 
सस्रा कही तुम्ह नीकि उपाई। 
करिअ दैव जौ होइ सहाई॥ 
मंत्र न यह लकछ्छिसन मन भावा। 
राम बचन सुनि अति दुख पावा ॥ 
नाथ दैव कर कवन भरोसा। 
सोषिअ सिंधु करि मन रोसा॥ 
कादर मन कहूँ एक आअधारा। 
दैव दैव आलसी पुकारा॥ 
सुनत त्रिहसि बोले रघुखीरा। 
ऐूसेहिं करब धरहु मन धीरा॥ 
अस कहि प्रभु अनुजहि समुझाई । 
सिंधु समीप गाए रघुराई॥ 

प्रथम प्रनाम कीन्ह सिरु नाई। 
बैठे पुनि तट दर्भ डसाई॥ 
जबहिं ्रिभीषन प्रभु पहि आए्‌। 
पाछे रावन दूत पठाए्‌॥ 
[दोहा ५१] 
सकल चरित तिन्ह देखे धरें कपट कपि देह। 
प्रभु गुन हृदय सराहहिं सरनागत पर नेह॥ 
प्रगट खरत्रानहिं राम सुभाऊ। 
अति सप्रेम गा बिसरि दठुराऊ॥ 
रिपु के दूत कपिन्ह तब जाने। 
सकल खाँधि कपीस पहि आने ॥ 
कह सुग्रीव सुनहु सब खानर। 
अंग भंग करि पठवहु निसिचर॥ 
सुनि सुग्रीव बचन कपि धाए। 
बाँधि कटक चहु पास फिराए॥ 
बहु प्रकार मारन कपि लागे। 
दीन पुकारत तदपि न त्यागो॥ 
जो हमार हर नासा काना। 
तेहि कोसलाधीस कै आना॥ 
सुनि लछिमन सव निकट बोलाए । 
दया लागि हसि तुरत छोड़ाए॥ 
रावन कर दीजहु यह पाती । 
लछिमन खचन वाचु कुलघाती॥ 


७४ रामचरितमानस 


[दोहा ५२] 
कहेहु मुखागर मूढ़ सन मम संदेसु उदार । 
सीता देइ मिलहु न त आवा कालु तुम्हार॥ 
तुरत नाइ लछिमन पद माथा। 
चले दूत खरनत गुन गाथा॥ 
कहत राम जसु लंका आए। 
रावन चरन सीस तिन्ह नाए॥ 
किहसि दसानन पूँछी वखाता। 
कहसि न सुक आपनि कुसल्ाता ॥ 
पुत्ति कहु खबरि ्रिभीषन केरी। 
जाहि मृत्यु आई अति नेरी॥ 
करत राज लंका सठ त्यागी। 
होइहि जव कर व्होट अभागी ॥ 
पुनि कहु भालु कीस कटकाई। 
कठिन काल प्रेरित चलि आई ॥ 
जिन्ह के जीवन कर रखवारा । 
भयउ मृदुल चित सिंधु बिचारा ॥ 
कहु तपसिन्ह कै बात लहोरी। 
जिन्ह के हदये त्रास अति मोरी ॥ 
[दोहा ५३] 
की भइ भेंट कि फिरि गए श्रवन सुजसु सुनि मोर । 
कहसि न रिपु दल तेज बल बहुत चकित चित तोर॥ 
नाथ कृपा करि पॅछेहु जैसें। 
मानहु कहा क्रोध तजि तैसें॥ 

मिला जाइ जब अनुज तुम्हारा । 
जातहिं राम तिलक तेहि सारा ॥ 
रावन दूत हमहि सुनि काना। 
कपिन्ह बाँधि दीन्हे दुख नाना॥ 
श्रवन नासिका काटै लागे। 
राम सपथ दोन्हे हम त्यागो॥ 
पूँछिहु नाथ राम कटकाई। 
बदन कोटि सत बरनि न जाई॥ 
नाना बरन भालु कपि धारी। 
त्रिकटानन त्रिसाल भयकारी ॥ 
जेहि पुर दहेऊ हतेऊ सुत तोरा। 
सकल कपिन्ह महँ तेहि बलु थोरा ॥ 
अमित नाम भट कठिन कराला । 
अमित नाग बल बिपुल बिसाला॥। 
[दोहा ५४] 
ट्विबिद मयंद नील नल अंगद गद बिकटासि। 
दधिमुख केहरि निसठ सठ जामवंत बलरासि ॥ 
ए कपि सब सुग्रीव समाना। 
इन्ह सम कोटिन्ह गनइ को नाना ॥ 
राम कृपाँ अतुत्नित बल तिन्हहीं । 
तन समान जैलोकहि गनहीं॥ 
अस मैं सुना श्रवन दसकंधर। 
पदुम अठारह जूथप बंदर॥। 

नाथ कटक महँ सो कपि नाहीं। 
जो न तुम्हहि जीते रन माहीं॥ 
परम क्रोध मीजरहि सब हाथा। 
आयसु पै न देहि रघुनाथा॥ 
सोषहिं सिंधु सहित झष ख्यात्ला। 
पूरहि न त भरि कुधर बिसाला॥॥ 
मर्दि गर्द मिलवहिं दससीसा। 
ऐसेड बचन कहहि सब कीसा॥ 
गर्जहिं तर्जाहि सहज असंका। 
मानहुँ ग्रसन चहत हरहि लंका॥ 
[दोहा ५५] 
सहज सूर कपि भालु सब पुनि सिर पर प्रभु राम। 
रावन काल कोटि कहुँ जीति सकहिं संग्राम ॥ 
राम तेज बल बुधि बिपुलाई। 
सेष सहस सत सकहि न गाई॥ 
सक सर एक सोषि सत सागर। 
तव भ्रातहि पूँछेड नय नागर॥ 
तासु बच्चन सुन्ति सागर पाहीं। 
मागत पंथ कृपा मन माहीं॥ 
सुनत बच्चन बिहसा दससीसा। 
जौ असि मति सहाय कृत क्सा ॥ 
सहज भीरू कर वचन दृूढ़ाई। 
सागर सन ठानी मचलाई ॥ 

मूळ सूखा का करसि बड़ाई। 
रिपु बल बुद्धि थाह में पाई ॥ 
सच्चिव सभीत व्िभीषन जाके । 
विजय विभूति कहाँ जग ताके ॥ 
सुनि स्त्र चन दूत रिस बाढ़ी। 
समय बिचारि पत्रिका काढी ॥ 
रामानुज दीन्ही यह पाती ॥ 
नाथ वखचाइ जुड़ावहु छाती॥ 
क्रिहसि बाम कर लीन्ही रावन। 
सचिव बोल्लि सठ लाग बच्यावन ॥ 
[दोहा ५६ (क), (ख) ] 
बातन्ह मनहि रिझाइ सठ जनि घालसि कुल खीस। 
राम बिरोध न उबरसि सरन निष्नु अज ईस॥ 
को तजि मान अनुज इव प्रभु पद पंकज भंग । 
होहि कि राम सरानल खल कुल सहित पतंग॥ 
सुनत सभय मन सुख मुसुकाई । 
कहत  दसानन सबहि सुनाई॥ 
भूमि परा कर गहत अकासा। 
लघु तापस कर खाग तिलासा॥ 
कह सुक नाथ सत्य सब बानी ॥। 
समुझहु छाडि प्रकृति अभिमानी ॥ 
सुनहु बच्चन मम परिहरि क्रोधा। 
नाथ राम सन तजहु ्िरोधा॥ 

अति कोमल रघुवीर सुभाऊ। 
जद्यपि अरित्र लोक कर राऊ॥ 
मिलत कृपा तुम्ह पर प्रभु करिही। 
उर अपराध न एकऊ धरिही॥ 
जनकसुता रघुनाथहि दीजे। 
एतना कहा मोर प्रभु कीजे॥। 
जब तेहि कहा देन बेैदेही। 
चरन प्रहार कीन्ह सठ तेही॥ 
नाइ चरन सिरु चला सो तहाँ। 
कृपासिंधु रघुनायक जहाँ॥ 
करि प्रनामु निज कथा सुनाई। 
राम कपो आपनि गति पाई॥ 
रिषि अगस्ति कीं साप भवानी। 
राछ्स भयऊ रहा मुनि ग्यानी॥ 
वंदि राम पद वारहिं बारा। 
मुनि निज आश्रम कहूँ पगु धारा ॥ 
[दोहा ५७] 
बिनय न मानत जलधि जड़ गए तीनि दिन बीति। 
बोले राम सकोप तब भय बिनु होइ न प्रीति॥ 
लछिमन बान सरासन आनू। 
सोषौं वारिधि किसिसत्र कृसानू॥ 
सठ सन बिनय कुटिल सन प्रीती । 
सहज कूपन सन सुंदर नीती ॥ 


सुन्दरकाण्ड ५९ 


समता रत सन ग्यान कहानी । 
अति लोभी सन विरति खर्रानी ॥ 
कोधिहि सम कामिहि हरिकथा। 
ऊसर बीज लए. फल जशथा॥ 
अस कहि रघुपति चाप चढावा । 
सह मत लछिमन के मन भावा ॥ 
संधानेऊ प्रभु बिसिख्ज कराला। 
उठी उदधि उर अंतर ज्वाला ॥ 
मकर उरग झष गन अकुलाने। 
जरत जंतु जलनिधि जब जाने॥ 
कनक थार भरि मनि गन नाना। 
विप्र रूप आयङ तजि माचा ॥ 
[दोहा ५८] 
काटेहिं पइ कदरी फरइ कोटि जतन कोउ सींच। 
बिनय न मान खगेस सुनु डाटेहिं पइ नव नीच ॥ 
सभय सिंधु गहि पद प्रभु केरे। 
छमहु नाथ सब अवगुन मेरे॥ 
गगन समीर अनत जल धरनी। 
इन्ह कइ नाथ सहज जड़ करनी ॥ 
तव प्रेरित मार्यो उपजाए। 
सृष्टि हेतु सब ग्रंथनि गाए॥ 
प्रभु आयसु जेहि कहँ जस आहई। 
सो तेहि भाँति रहें सुख लहई॥ 


६० रामचरितमानस 


प्रभु भल कीन्ह मोहि सिख दीन्ही । 
मरजादा पुनि तुम्हरी कोन्ही ॥ 
ठोल गवार सूद्र पसु नारी। 
सकल ताडना के अधिकारी ॥ 
प्रभु प्रताप में जाब सुखाई। 
उतरिहि कटकु न मोरि खड़ाई॥ 
प्रभु अग्या अपेल श्रुति गाई। 
करों सो खेगि जो तुम्हहि सोहाई॥ 
[दोहा ५९] 

सुनत बिनीत बचन अति कह कृपाल मुसुकाइ। 
जेहि बिधि उतंरै कपि कटकु तात सो कहहु उपाइ ॥ 
नाथ नील नल कपि द्वौ भाई। 
लरिकाई रिषि आसिष पाई॥ 
तिन्ह कें परस किए गिरि भारे। 
तरिहहि जलधि प्रताप तुम्हारे ॥ 
में पुति उर धरि प्रभु प्रभुताई। 
करिह बल अनुमान सहाई॥ 

एहि बिधि नाथ पयोधि बँधाइउ । 
जेहिं यह सुजसु लोक तिहुँ गाइ ॥ 
एहिं सर मम उत्तर तट ब्वासी। 
हतहु नाथ स्त्रल नर अघ रासी॥ 
सुन्ति कृपाल सागर मन पीरा। 
तुरतहिं हरी राम रनधीरा॥ 


सुन्दरकाण्ड ६१ 


देरित्र राम खल पौरुष भारी। 
हरषि पयोनिधि भयउ सुस्त्रारी॥ 
सकल चरित कहि प्रभुहि सुनावा। 
चरन बंदि पाथोधि सिधावा॥ 
छं० -- निज भवन गवनेउ सिंधु 
श्रीरघुपतिहि यह मत भायऊ। 
यह चरित कलि मलहर जथामति 
दास तुलसी गायऊ॥ 
सुख भवन संसय समन दवन 
निषाद रघुपति गुन गना। 
तजि सकल आस भरोस गावहि 
सुनहि संतत सठ मना॥ 
[दोहा ६०] 
सकल सुमंगल दायक रघुनायक गुन गान। 
सादर सुनहिं ते तरहिं भव सिंधु बिना जलजान ॥ 
इति श्रीमद्रामचरितमानसे सकलकलिकलुषविध्वंसने 
पञ्चमः सोपानः समाप्तः। 
कलियुगके समस्त पापोंका नाश करनेवाले 


श्रीरामचरितमानसका 
यह पाँचवाँ सोपान समाप्त हुआ। 


( सुन्दरकाण्ड समाप्त ) 


॥ श्रीहनूमते नमः ॥ 


श्रीहनुमानचालीसा 


दोहा 
श्रीगुरु चरन सरोज रज निज मनु मुकुरु सुधारि। 
बरनउँ रघुबर बिमल जसु जो दायकु फल चारि॥ 
बुद्धिहीन तनु जानिके, सुमिरौं पवन-कुमार। 
बल बुधि बिद्या देहु मोहिं, हरहु कलेस बिकार॥ 
चौपाई 


जय हनुमान ज्ञान गुन सागर । जय कपीस तिहुँ लोक उजागर॥ 
राम दूत अतुलित बल धामा । अंजनि-पुत्र पवनसुत नामा॥ 
महाबीर बिक्रम बजरंगी । कुमति निवार सुमति के संगी॥ 
कंचन बरन बिराज सुबेसा । कानन कुंडल कुंचित केसा॥ 
हाथ बज्र औ ध्वजा बिराजै। काँधे मूँज जनेऊ साजै॥ 
संकर सुवन केसरीनंदन। तेज प्रताप महा जग बंदन॥ 
बिद्यावान गुनी अति चातुर । राम काज करिबे को आतुर॥ 
प्रभु चरित्र सुनिबे को रसिया । राम लषन सीता मन बसिया॥ 
सूक्ष्म रूप धरि सियहिं दिखावा । बिकट रूप धरि लंक जरावा॥ 
भीम रूप धरि असुर सँहारे । रामचन्द्र के काज सँवारे॥ 
लाय सजीवन लखन जियाये । श्रीरघुबीर हरषि उर लाये॥ 
रघुपति कीन्ही बहुत बड़ाई । तुम मम प्रिय भरतहि सम भाई॥ 
सहस बदन तुम्हरो जस गावैं । अस कहि श्रीपति कंठ लगावैं॥ 
सनकादिक ब्रह्मादि मुनीसा । नारद सारद सहित अहीसा॥ 
जम कुबेर दिगपाल जहाँ ते । कबि कोबिद कहि सके कहाँ ते॥ 
तुम उपकार सुग्रीवहिं कीन्हा । राम मिलाय राज पद दीन्हा॥ 
तुम्हरो मन्त्र बिभीषन माना । लंकेस्वर भए सब जग जाना॥ 
जुग सहस्त्र जोजन पर भानू । लील्यो ताहि मधुर फल जानू॥ 


हनुमानचालीसा ६३ 


प्रभु मुद्रिका मेलि मुख माहीं । जलधि लाँघि गये अचरज नाहीं॥ 
दुर्गम काज जगत के जेते । सुगम अनुग्रह तुम्हरे तेते॥ 
राम दुआरे तुम रखवारे। होत न आज्ञा बिनु पैसारे॥ 
सब सुख लहै तुम्हारी सरना । तुम रच्छक काहू को डर ना॥ 
आपन तेज सम्हारो आपै। तीनों लोक हाँक तें काँपै॥ 
भूत पिसाच निकट नहिं आवै । महाबीर जब नाम सुनावै॥ 
नासै रोग है सब पीरा। जपत निरंतर हनुमत बीरा॥ 
संकट तें हनुमान छुड़ावै मन क्रम बचन ध्यान जो लावै॥ 
सब पर राम तपस्वी राजा । तिन के काज सकल तुम साजा॥ 
और मनोरथ जो कोइ लावै । सोइ अमित जीवन फल पावै॥ 
चारों जुग परताप तुम्हारा । है परसिद्ध जगत उजियारा॥ 
साधु संत के तुम रखवारे । असुर निकंदन राम दुलारे॥ 
अष्ट सिद्धि नौ निधि के दाता । अस बर दीन जानकी माता॥ 
राम रसायन तुम्हरे पासा । सदा रहो रघुपति के दासा॥ 
तुम्हे भजन राम को पावै । जनम जनम के दुख बिसरावै॥ 
अंत काल रघुबर पुर जाई । जहाँ जन्म हरि-भक्त कहाई॥ 
और देवता चित्त न धरई। हनुमत सेइ सर्ब सुख करई॥ 
संकट कटै मिटै सब पीरा जो सुमिरै हनुमत बलबीरा॥ 
जै जै जै हनुमान गोसाई। कृपा करहु गुरु देव की नाई॥ 
जो सत बार पाठ कर कोई । छूटहि बंदि महा सुख होई॥ 
जो यह पढ़े हनुमान चलीसा । होय सिद्धि साखी गौरीसा॥ 
तुलसीदास सदा हरि चेरा । कीजै नाथ हृदय महेँ डेरा॥ 


दोहा 


पवनतनय संकट हरन मंगल मूरति रूप। 
राम लषन सीता सहित हृदय बसहु सुर भूप॥ 


॥ इति ॥ 
mm 


= श्रीरामायणजीकी आरती > 


आरति श्रीरामायनजी की । कीरति कलित ललित सिय पी की॥ 
गावत ब्रह्मादिक मुनि नारद । बालमीक बिग्यान बिसारद॥ 
सुक सनकादि सेष अरु सारद । बरनि पवनसुत कीरति नीकी॥ १॥ 
गावत बेद पुरान अष्टदस । छओ सास्त्र सब ग्रंथन को रस॥ 
मुनि जन धन संतन को सरबस । सार अंस संमत सबही को॥ २॥ 
गावत संतत संभु भवानी । अरु घटसंभव मुनि बिग्यानी॥ 
ब्यास आदि कबिबर्ज बखानी । कागभुसुंडि गरुड के ही की॥ ३॥ 
कलिमल हरनि बिषय रस फीकी । सुभग सिंगार मुक्ति जुबती को॥ 
दलन रोग भव मूरि अमी की । तात मात सब बिधि तुलसी की॥ ४॥ 


0 
= ्रीहनुमानूजीकी आरती --- 


आरती कीजै हनुमान लला की । दुष्टदलन रघुनाथ कला की॥ टेक॥ 
जाके बल से गिरिवर काँपै । रोग-दोष जाके निकट न झाँपै॥ १॥ 
अंजनि पुत्र महा बलदाई । संतन के प्रभु सदा सहाई॥ २॥ 
दे बीरा रघुनाथ पठाये। लंका जारि सीय सुधि लाये॥ ३॥ 
लंका सो कोट समुद्र सी खाई । जात पवनसुत बार न लाई॥ ४॥ 
लंका जारि असुर संहारे । सियारामजीके काज संँवारे॥५॥ 
लक्ष्मण मूर्छित पड़े सकारे। आनि सजीवन प्रान उबारे॥६॥ 
पैठि पताल तोरि जम-कारे । अहिरावन की भुजा उखारे॥ ७॥ 
बायें भुजा असुर दल मारे । दहिने भुजा संतजन तारे॥८॥ 
सुर नर मुनि आरती उतारे।जै जै जै हनुमान उचारे॥९॥ 
कंचन थार कपूर लौ छाई । आरति करत अंजना माई॥१०॥ 
जो हनुमान ( जी) की आरति गावै । बसि बैकुंठ परमपद पावै॥१९॥ 

